Diari Oficial de la Generalitat Valenciana


Sumari del DOGV 4005, del 23-05-2001 (2001/4574)

ORDRE de 24 d'abril de 2001, de la Conselleria de Cultura i Educació, per la qual es disposa el funcionament de l'Institut d'Educació Secundària número 18 d'Alacant.
---------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/4574


Data del document
:   24-04-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Alacant
    * ensenyament públic
    * ensenyament secundari
    * centre d'ensenyament

ORDRE de 24 d'abril de 2001, de la Conselleria de Cultura i Educació, per la qual es disposa el funcionament de l'Institut d'Educació Secundària número 18 d'Alacant. [2001/S4574]
  
El Decret 66/2001, de 2 d'abril, del Govern Valencià, publicat en el Diari Oficial de la Generalitat Valenciana de 6 d'abril, pel qual es crea l'Institut d'Educació Secundària número 18 d'Alacant, va autoritzar el conseller de Cultura i Educació per a dictar les disposicions necessàries per al seu compliment i desenrotllament.
  
És procedent, per tant, ordenar l'inici de les activitats del centre i adoptar les mesures necessàries perquè puga desenrotllar la seua activitat acadèmica.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària número 18 d'Alacant, codi 72552684 impartirà el programa d'educació bilingüe d'Incorporació Progressiva (PIP).
  
2. El curs acadèmic 2000/2001 admetrà matrícula per a cursar els següents estudis:
  
- Educació Secundària Obligatòria
  
- Batxillerat d'Humanitats i Ciències Socials
  
- Batxillerat de Ciències de la Naturalesa i de la Salut
  
- Batxillerat Artístic
  
3. El centre s'adscriu a la Universitat d'Alacant, a l'efecte de matriculació i realització de les proves d'accés a la universitat de l'alumnat que curse estudis de Batxillerat.
  
Segon
  
1. Els llocs docents que es desglossen de l'Institut d'Educació Secundària Cabo de la Huerta, codi 96551448, a l'Institut d'Educació Secundària número 18, seran els de les especialitats següents:
  
- Geografia i Història 1
  
- Matemàtiques 1
  
- Física i Química 2
  
- Dibuix 1
  
- .Francés 1
  
- Anglés 1
  
2. La Direcció General de Personal realitzarà els tràmits administratius oportuns per a la redistribució del professorat que prestava servicis, amb caràcter definitiu, al centre desglossat.
  
3. Els professors que obtinguen destinació en una plaça diferent a la ocupada amb anterioritat, com a conseqüència del que s'establix en la present disposició, disposaran a efectes d'antiguitat en esta plaça, la generada a la seua plaça i centre d'origen.
  
4. Els llocs de treball no coberts pel personal procedent del centre transformat i del centre objecte de desglossament es cobriran pel procediment habitual.
  
Tercer
  
El director territorial de Cultura i Educació d'Alacant nomenarà l'equip directiu del centre, de conformitat amb el que establix l'article 14, 3) del Decret 234/1997, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 8 de setembre).
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, així mateix dotarà el centre de l'equipament i material didàctic necessaris. A este efecte la Direcció Territorial de Cultura i Educació corresponent, n'efectuarà l'oportuna i raonada proposta.
  
Quint
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'hi implanten en esta ordre.
  
Disposició addicional
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
Disposicions finals
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò disposat en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant els seus efectes acadèmics s'entenen referits a l'1 de juliol de 2000.
  
València, 24 d' abril de 2001
  
El conseller de Cultura i Educació
  
Manuel Tarancón Fandos